
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 23 octombrie 2013

Nr.4C-9/233
RAPORT

asupra propunerii legislative de modificare şi completare a articolului 77 din Legea Educaţiei Naţionale, nr.1/2011
 (Plx. 304/2013)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 304 din 08 octombrie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă de modificare şi completare a articolului 77 din Legea Educaţiei Naţionale, nr.1/2011.

Pentru întocmirea raportului, Comisia a analizat avizele primite de la Comisia juridică, de disciplină şi imunităţi, avizul Consiliului Legislativ, avizul Consiliului Economic şi Social, precum şi Punctul de vedere al Guvernului. 
Propunerea legislativă are ca obiect de reglementare modificarea art. 77 alin. (4) din  Legea educaţiei naţionale nr. 1/2011, cu modificările şi completările ulterioare, în sensul ca elevul să poată alege, la examenul de bacalaureat, între competenţele digitale, artistice sau sportive. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 23 deputaţi, din totalul de 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly - secretar de stat în cadrul Ministerului Educaţiei Naţionale. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 22 octombrie 2013, Comisia a propus, cu 22 voturi pentru respingere şi o abţinere, respingerea propunerii legislative, din următoarele motive:

- proba D de evaluare a competenţelor digitale constituie o probă distinctă a examenului naţional de bacalaureat, de sine stătătoare şi corespunde  ca domeniu uneia dintre cele opt competenţe cheie pentru educaţia pe tot parcursul vieţii stabilite la nivel european. Prin oferirea posibilităţii elevilor de a alege între competenţe digitate, competenţe artistice şi competenţe sportive la proba D, nu s-ar mai realiza evaluarea nivelul de atingere a competenţei digitale prin raportare la standardele europene în domeniu; 

 - propunerea legislativă nu îndeplineşte cerinţa prevăzută de dispoziţiile art. 74 alin. (4) din Constituţia României, republicată, potrivit căreia deputaţii şi senatorii pot prezenta propuneri legislative numai în forma cerută pentru proiectele de legi. Totodată, iniţiativa legislativa nu este structurată conform normelor de tehnică legislativă prevăzute de Legea nr. 24/2000, republicată, cu modificările şi completările ulterioare. 



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu

